राजस्थान में सिपाहियों ने किया लड़की से रेप  
राजस्थान के प्रतापगढ़ जिले में थाने में एक लड़की के साथ कथित तौर पर बलात्कार से नाराज लोगों ने एक पुलिस चौकी को आग लगी दी।
राजस्थान के प्रतापगढ़ जिले में थाने में एक लड़की के साथ कथित तौर पर बलात्कार से नाराज लोगों ने एक पुलिस चौकी को आग लगी दी। पहले लोगों ने छोटी सादड़ी थाने का घेराव करके पथराव किया और एएसपी तहसीलदार और थादेदार की जीपों को आग लगा दी।   आरोप है कि छोटी सादड़ी थाने के दो सिपाही एक लड़की का बयान लेने के उसे घर से थाने ले आए और थाने के पीछे पुलिस क्वार्टर में उसके साथ बलात्कार किया। इससे नाराज़ गायरी समाज के 200 से अधिक लोग थाने पहुंच गए और हंगामा शुरू कर दिया। इस बीच पुलिस के आला अधिकारियों ने इस मामले में कार्रवाई करते हुए आरोपी पुलिसवालों को सस्पेंड करके उन्हें गिरफ्तार कर लिया है।